stanford-oval/wikipedia huggingface dataset:
Adios

Wikisanakirjassa on tähän liittyvä sananselitys: .
Adios voi tarkoittaa ainakin seuraavia asioita:
Adiós, kunta Navarrassa, Espanjassa
Adios, Frederikin albumi
Adios, KMFDM:n albumi
Adios, Böhse Onkelzin albumi
”Adios”, Rammsteinin kappale albumilla Mutter.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Adios”, voi hakea sivunnimihaulla, laajalla sivunnimihaulla tai tekstihaulla.
Ammattinyrkkeily 1970-luvulla

Nyrkkeily 1970-luvulla
1970

Helmikuun 16. päivänä Joe Frazier nousi raskaansarjan mestariksi tyrmäämällä Jimmy Ellisin viisieräisessä kamppailussa New Yorkin Madison Square Gardenissa.
Huhtikuun 18. päivänä Ruben Olivares aloitti kamppailusarjan Chucho Castillon kanssa voittaen tämän 15-eräisessä ottelussa Ingelwoodissa.
Toukokuun 9. päivänä Vicente Saldivar palasi kehään oteltuaan edeltävän kahden vuoden aikana vain kerran. Kamppailussa hän voitti WBC-liiton tittelin Johnny Famechonilta Roomassa.
Elokuun 4. päivänä George Foreman voitti George Chuvalon teknisellä tyrmäyksellä kolmessa erässä New Yorkissa.
Syyskuun 26. päivänä Ken Buchanan voitti kevyen sarjan tittelin Ismael Lagunalta 15-eräisessä kamppailussa.
Lokakuun 16. päivänä Muhammad Ali palasi kehään ja voitti paluuottelussaan kolmessa erässä Jerry Quarryn Atlantassa.
Marraskuun 7. päivänä Carlos Monzón nousi keskisarjan maailmanmestariksi tyrmäämällä Nino Benvenutin 12. erässä Roomassa.
Marraskuun 17. päivänä Joe Frazier puolusti mestaruuttaan tyrmäämällä Bob Fosterin kaksieräisessä kamppailussa.
Joulukuun 3. päivänä Billy Backus kohosi välisarjan maailmanmestariksi tyrmäämällä José Nápolesin Syracusessa.
1971

Maaliskuun 8. päivänä Fight of the Century oteltiin. Kamppailussa Joe Frazier puolusti kiistatonta mestaruuttaan voittaen Muhammad Alin tuomariäänin 15-eräisessä kamppailussa.
Huhtikuun 3. päivänä käytiin viimeinen osa Oliveras-Castillo-trilogiasta. Kamppailussa Ruben Oliveras voitti Chucho Castillon tuomariäänin Inglewoodissa.
Toukokuun 9. päivänä Carlos Monzón puolusti keskisarjan titteliään tyrmäämällä kolmieräisessä kamppailussa Nino Benvenutin. Ottelu oli Benvenutin uran viimeinen.
Heinäkuun 4. päivänä José Nápoles palasi välisarjan mestariksi tyrmäämällä nelieräisessä kamppailussa Billy Backusin.
Heinakuun 26. päivänä entinen raskaansarjan mestari Muhammad Ali voitti ystävänsä, entisen raskaansarjan mestarin Jimmy Ellisin tyrmäyksellä 12. erässä Houstonissa.
Elokuun 9. päivänä Rodrigo Valdéz voitti Bobby Cassidyn kymmeneräisessä kamppailussa New Yorkissa.
Syyskuun 25. päivänä Carlos Monzón puolusti mestaruuttaan tyrmäämällä Emile Griffithin 14-eräisessä kamppailussa.
Marraskuun 5. päivänä Pedro Carrasco nousi ensimmäisenä espanjalaisena voittamalla Mando Ramosin 11. erän diskauksella Espanjan Madridissa WBC-liiton väliaikaiseksi mestariksi.
1972

Tammikuun 15. päivänä Joe Frazier puolusti kiistatonta mestaruuttaan tyrmäämällä haastaja Terry Danielsin viisieräisessä kamppailussa New Orleansissa.
Toukokuun 26. päivänä Joe Frazier puolusti mestaruuttaan tyrmäten Ron Standerin Omahassa.
Kesäkuun 26. päivänä Roberto Duran voitti ensimmäisen maailmanmestaruutensa tyrmäämällä WBA-liiton mestari Ken Buchananin 13-eräisessä kamppailussa.
Kesäkuun 27. päivänä Muhammad Ali tyrmäsi Jerry Quarryn seitseneräisessä kamppailussa.
Syyskuun 20. päivänä Muhammad Ali voitti Floyd Pattersonin tyrmäten tämän 7. erässä heidän uusintaottelussaan New Yorkissa. Kamppailu oli Pattersonin viimeinen. Hän lopetti uransa saldolla 55-8-1. Voitoista 40 tuli tyrmäyksellä.
Lokakuun 28. päivänä Antonio Cervantes voitti WBA-liiton tittelin ensimmäistä kertaa tyrmäten mestarin 10. erässä.
Marraskuun 17. päivänä Esteban De Jesus aloitti trilogian Roberto Duranin kanssa voittaen mestarin 10-eräisessä kamppailussa tuomariäänin New Yorkissa.
1973

Tammikuun 22. päivänä George Foreman kukisti Joe Frazierin tyrmäyksellä kaksieräisessä kamppailussa. Kamppailu oli ensimmäinen HBO Boxingin televisioima ottelu.
Maaliskuun 31. päivänä Ken Nortonista tuli toinen nyrkkeilijä, joka on kukistanut Muhammad Alin. Norton voitti kamppailun tuomariäänin 12-eräisen kamppailun päätteeksi.
Heinäkuun 2. päivänä entinen mestari Joe Frazier palasi kehään voittaen Joe Bugnerin 12-eräisen kamppailun päätteeksi Lontoossa.
Syyskuun 1. päivänä George Foreman puolusti mestaruuttaan tyrmäten Jose Romanin ensimmäisessä erässä. Roman oli ensimmäinen MM-otteluun päässyt Puerto Ricossa syntynyt nyrkkeilijä.
Syyskuun 10. päivänä Muhammad Ali kohtasi Ken Nortonin uudestaan. Uusintakamppailussa Ali kukisti vastustajansa tuomariäänin täysien erien jälkeen.
1974

Tammikuun 28. päivänä Muhammad Ali voitti Joe Frazierin tuomariäänin 12-eräisessä kamppailussa New Yorkissa.
Maaliskuun 26. päivänä George Foreman puolusti mestaruuttaan tyrmäämällä Ken Nortonin kahdessa erässä.
Lokakuun 30. päivänä oteltiin The Rumble in the Jungle. Muhammad Ali kukisti mestari George Foremanin tyrmäyksellä 8. erässä. Ali nousi mestariksi toisen kerran urallaan.
1975

Maaliskuun 24 päivänä käytiin ottelu Muhammad Alin ja Chuck Webnerin välillä. Kamppailu innoitti Sylvester Stallonen luomaan elokuvan  Rocky.
Huhtikuun 26. päivänä George Foreman otteli viisi näytösottelua Torontossa. Vastustajien joukossa oli entinen Joe Frazierin vastustaja Terri Daniels. Foreman kukisti 5 miestä tyrmäyksellä samana iltana.
Toukokuun 16. päivänä Muhammad Ali puolusti mestaruuttaan Ron Lyleä vastaan tyrmäten tämän 11. erässä.
Kesäkuun 30. päivänä Muhammad Ali puolusti mestaruuttaan. Kamppailussa hän voitti Joe Bugnerin 15-eräisen mittelön päätteeksi. Ottelu käytiin Malesian Kuala Lumpurissa.
Heinäkuun 15. päivänä Thaimaalainen Saensak Muangsuring teki historiaa voittamalla WBC-liiton tittelin käytyään sitä ennen vain kaksi ammattinyrkkeilyottelua. Kamppailussa kukistui Jose Fernandez. Muangsuring on nopeimmin mestariksi noussut iskijä debyyttinsä jälkeen.
Syyskuun 30. päivänä hallitseva mestari Muhammad Ali ja entinen mestari Joe Frazier kohtasivat kolmannen kerran urallaan Manilassa. Kamppailu nimettiin Manilan trilleriksi. Ali voitti kamppailun Frazierin kulmauksen luovutettua 14. ja 15. erän välisellä tauolla.
1976

Tammikuun 24. päivänä George Foreman selvisi kahdesta lattiaanlyönnistä ja tyrmäsi Ron Lylen viidennessä erässä Las Vegasissa. Lyle oli myös lyöty neljännen erän aikana kanveesiin. Kamppailun 4. erä valittiin vuoden eräksi ja ottelu vuoden otteluksi.
Maaliskuun 17. päivänä Wilfred Benitez kohosi 17-vuotiaana nyrkkeilyhistorian nuorimmaksi maailmanmestariksi voittaessaan WBA-liiton tittelin 15-eräisessä kamppailussa Antonio Cervantesilta.
Huhtikuun 30. päivänä Ali puolusti mestaruuttaan Jimmy Youngia vastaan Landoverissa.
Syyskuun 28. päivänä käytiin viimeinen kohtaaminen Muhammad Alin ja Ken Nortonin trilogiassa. Ali voitti Nortonin tuomariäänin 15-eräisen kamppailun päätteeksi New Yorkin Yankee Stadiumilla.
1977

Maaliskuun 17. päivänä Jimmy Young voitti George Foremanin 12-eräisessä kamppailussa tuomariäänin. Foreman lopetti uransa noin 10 vuoden ajaksi tämän ottelun jälkeen.
Syyskuun 29. päivänä Muhammad Ali puolusti mestaruuttaan Earnie Shaversia vastaan. Ali sanoi kamppailun jälkeen, että häntä ei ollut ikinä lyöty yhtä kovaa.
1978

Tammikuun 21. päivänä käytiin viimeinen kamppailu Duran - De Jesus -trilogiassa. Duran voitti WBA-liiton tittelin tyrmäämällä De Jesusin 13 erässä. Duran joutui luopumaan WBC-liiton tittelistään kieltäydyttyään kohtaamasta Itshimatzu Suzukia. Suzuki voitti myöhemmin WBC-liiton vyön ja menetti sen De Jesusille.
Helmikuun 15. päivänä Leon Spinks voitti Muhammad Alin pistein täysien erien jälkeen. Spinksillä oli takanaan vain 7 ammattilaisottelua.
Maaliskuun 18. päivänä WBC otti Leon Spinksiltä mestarin arvonimen pois tämän kieltäydyttyä kohtaamasta ykköshaastaja Ken Nortonia. Liitto määräsi Nortonin ja Larry Holmesin kohtaamaan titteliottelussa.
Heinäkuun 9. päivänä Larry Holmes nousi WBC-liiton mestariksi voittamalla Ken Nortonin 15-eräisen kamppailun päätteeksi.
Syyskuun 15. päivänä Muhammad Ali teki historiaa nousemalla kolminkertaiseksi mestariksi voittaessaan Leon Spinksin heidän uusintaottelussaan.
1979

Syyskuun 28. päivänä Larry Holmes lyötiin kanveesiin 7. erässä kamppailussa Earnie Shaversia vastaan. Holmes voitti kamppailun tuomariäänin täysien erien jälkeen.
Lokakuun 20. päivänä John Tate voitti Gerrie Coetzeen tuomariäänin. Voittonsa myötä Tatesta tuli uusi WBA-liiton mestari.
Aetomilítsa

| Aetomilítsa Αετομηλίτσα |
| --- | --- |
 Aetomilítsan kylä.
 Kunnallisyksikön sijainti
 Aetomilítsa
 Koordinaatit: 40°18′39″N, 20°51′18″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Kónitsa
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  180602
Väkiluku (2011):  432
Aikavyöhyke:  UTC+2
 – Kesäaika:  UTC+3
Postinumero:  440 15
Suuntanumero(t):  +30-2655-xxx-xxx
Rekisterikilpi:  INx-xxxx
Infobox OKVirheellinen NIMI-arvo: 
Aetomilítsa (kreik. Αετομηλίτσα) on Kreikan kylä sekä samanniminen Kónitsan kunnan kunnallisyksikkö (Δημοτική Ενότητα Αετομηλίτσης, Dimotikí Enótita Aetomilítsis) ja entinen itsenäinen kyläkunta. Se sijaitsee Ioánninan alueyksikössä Epeiroksen alueella. Kylän ja kunnallisyksikön väkiluku on 432 (vuonna 2011).
Aetomilítsan kylä sijaitsee Grámmos-vuoren etelärinteellä noin 1 400 metrin korkeudessa, linnuntietä noin 43 kilometriä lounaaseen Kastoriásta. Se on yksi Kreikan korkeimmalla sijaitsevia vakituisesti asuttuja kyliä. Vuoteen 1928 saakka kylän nimi oli Galatariá (Γαλαταριά). Se on tunnettu myös nimellä Déntsiko (Δέντσικο). Aetomilítsan kunnallisyksikkö käsittää Kónitsan kunnan pohjoisosan.
Aetomilítsa oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kónitsan kuntaan yhdessä Dístraton, Foúrkan ja Mastorochórian kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Aetomilítsa Wikimedia Commonsissa
Apple Kuvat

| Apple Kuvat |
| --- | --- |
Luoja:  Apple
Kehittäjä:  Apple
Kehityshistoria
Ensijulkaisu:  17. syyskuuta 2014
Tiedot
Ohjelmistotyyppi:  Kuvagalleria ja kuvanmuokkausohjelma
Käyttökielet:  useita, myös suomi
Aiheesta muualla
Verkkosivusto
Kuvat on Applen kehittämä kuvankatselu- ja muokkausohjelma. Se julkaistiin osana iOS 8 -käyttöjärjestelmää 17. syyskuuta 2014, macOS X Yosemite -käyttöjärjestelmässä 8. huhtikuuta 2015 ja tvOS 10 -käyttöjärjestelmässä 13. syyskuuta 2016.
Ominaisuudet

Kuvat antaa käyttäjien esimerkiksi tehdä yksinkertaisia kuvanmuokkauksia ja luoda jaettuja albumeja, joissa muut voivat katsella ja kommentoida kuvia. Ohjelman kautta kuvia voi myös jakaa sähköpostilla, sosiaalisilla alustoilla tai Applen AirDrop-tekniikalla.
Aetós (Ithaka)

| Aetós Αετός |
| --- | --- |
 Aetóksen kylä laivalta nähtynä.
 Aetós
 Koordinaatit: 38°20′53″N, 20°41′9″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Ithaka
Kunta:  Ithaka
Hallinto:  
 – Asutustyyppi:  kylä
 – Kallikrates-koodi:  3401000102
Väkiluku (2011):  16
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Aetós (kreik. Αετός) eli Píso Aetós (Πίσω Αετός) on Kreikan kylä, joka sijaitsee Ithakan saarella. Se kuuluu hallinnollisesti Ithakan kuntaan, Ithakan alueyksikköön ja Jooniansaarten alueeseen. Kylän väkiluku on 16 (vuonna 2011).
Aetóksen satamaa.
Aetóksen kylä sijaitsee Ithakan länsirannikolla noin viisi kilometriä saaren keskuksesta Vathýsta lounaaseen, ja kuuluu Vathýn kyläyhdyskuntaan. Aetós on saaren pääsatamia, ja sieltä on yhteys Sámiin Kefalonián saarella sekä Astakókseen, Kyllíniin ja Patrakseen mantereella.
Vuorella kylän lähellä sijaitsi antiikin Alalkomenain akropolis eli linnavuori.
Aiheesta muualla

Kuvia tai muita tiedostoja aiheesta Aetós Wikimedia Commonsissa
Apple IIGS

| Apple IIGS |
| --- | --- |

Valmistaja:  Apple Computer
Tyyppi:  mikrotietokone
Julkaistu:  1986
Mukana toimitettu käyttöjärjestelmä:  Apple ProDOS, Apple GS/OS
Suoritin:  WDC 65816/65802
Keskusmuisti:  256 kt tai 1 MT, laajennettavissa 8 MT saakka
Apple IIGS on Apple Computerin vuonna 1986 julkaisema versio Apple II -tietokoneesta.
Tietokone on yhteensopiva aikaisempien mallien kanssa, mutta on edistyneempi muun muassa 16-bittisen WDC 65C816 -suorittimen ansiosta.
Pelit

Osa tietokoneelle tehdyistä peleistä edellyttää kehittyneempiä ominaisuuksia eivätkä ole yhteensopivia vanhempien Apple II-mallien kanssa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Apple IIGS
Käännös suomeksi
Adina Östman

Adina Östman  (15. joulukuuta 1895 Vetokannas, Vaasa – 7. huhtikuuta 1972 Vaasa) oli suomalainen Mustasaaressa asunut ruotsin kielellä kirjoittanut uskonnollinen kirjailija.
Östmanin vanhemmat olivat kirvesmies Karl August Aspholm ja Maria Elisabet Köping. Hän oli naimisissa teknikko Edvin Emil Östmanin kanssa.
Teoksia

Nimellä A. Östman:
Trons eldorado : romantiserad skildring. Vasa 1945
Mystic : roman. Vaasa 1947
Anytime

| Anytime Honey B and the T-Bones |
| --- | --- | --- |

Studioalbumin tiedot
 Äänitetty : 1985
 Julkaistu: 1985
 Tyylilaji: jazz, blues, pop, rock
 Kesto: 45.04
 Levy-yhtiö: EMI
Honey B and the T-Bonesin muut julkaisut
|   | Anytime 1985 | Help Me 1986 |
Anytime on suomalaisen yhtyeen Honey B and the T-Bones ensimmäinen studioalbumi.
Kappaleet

Watch Me Now – 3.40
Pretty Baby – 3.38
Lucy Mae Blues – 3.15
Anytime – 4.27
Every Night and Every Day – 4.18
Mr. Telephone Man – 3.10
Bright Lights, Big City – 4.23
She’s About a Mover – 3.09
Missing You – 2.10
Don’t Mess with My Man – 2.35
It Takes Time – 3.27
Cold, Cold Feeling – 7.15
Kokoonpano

Ed T-bone – laulu, kitara, dobro
B. Honey – laulu, bassokitara, piano
B. Little – rummut, lyömäsoittimet
Pepe Ahlqvist – huuliharppu
Boots Rinne – saksofoni
Hannu Leiden – taustalaulu
Aiheesta muualla

Anytime discogs.com -sivustolla
Aune Mikkonen

Aune Annikki Mikkonen (19. huhtikuuta 1922 Oulu – 14. heinäkuuta 2002) oli suomalainen taidegraafikko.
Mikkosen vanhemmat olivat vahtimestari Matti Mikkonen ja Jenny Mikkonen, o.s. Pyykkö.
Mikkonen opiskeli Vapaassa taidekoulussa 1946–1947, Suomen Taideakatemian koulussa hän sai 1948–1950 ja 1951–1952 koulutuksen sekä taidemaalariksi että taidegraafikoksi. Hän opiskeli Atelier Calevaert-Brunissa Pariisissa 1956 ja osallistui Tuulikki Pietilän grafiikan jatkokurssille 1957. Taidemaalarikoulutuksesta huolimatta hän piti itseään ennen kaikkea graafikkona, sillä värit eivät olleet hänen luontainen ilmaisukeinonsa. Hän pani töitään esille julkisesti ensimmäisen kerran 1952, mutta ensimmäisen yksityisnäyttelyn hän piti vasta 1960-luvun lopulla. Hän oli erityisesti luonnon havainnoitsija ja tulkitsija. Hän lahjoitti Ateneumin taidemuseolle vuonna 2001 yli 200 grafiikan lehteä ja 29 luonnoskirjaa. Mikkonen teki myös exlibriksiä.
Mikkoselle myönnettiin Pro Finlandia -mitali 1973.
Kirjallisuutta

Heikki Malme, Taidegraafikko Aune Mikkonen, Ateneumin taidemuseo, 2002 (näyttelyluettelo)
Aiheesta muualla

Aune Mikkonen Valtion taidemuseon kokoelmissa (Arkistoitu – Internet Archive)
Aetós (Messenia)

| Aetós Αετός |
| --- | --- |
 Kunnallisyksikön sijainti
 Aetós
 Koordinaatit: 37°14′43″N, 21°49′54″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Trifylía
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  440602
Väkiluku (2011):  1 915
 – Kylä­yhdys­kunta:  360
 – Kylä:  360
Aikavyöhyke:  UTC+2
 – Kesäaika:  UTC+3
Rekisterikilpi:  KM
Infobox OKVirheellinen NIMI-arvo: 
Aetós (kreik. Αετός) on Kreikan kylä sekä samanniminen Trifylían kunnan kunnallisyksikkö (Δημοτική Ενότητα Αετού, Dimotikí Enótita Aetoú) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 1 915 ja varsinaisen Aetóksen kylän väkiluku 360 (vuonna 2011).
Aetóksen kylä, suomeksi ”Kotka”, sijaitsee linnuntietä noin 34 kilometriä luoteeseen Kalamátasta. Aetóksen kunnallisyksikkö käsittää alueen Trifylían kunnan itäosassa. Aetós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Avlónaksen, Filiatrán, Gargaliánoin, Kyparissían ja Tripýlan kanssa, jolloin se muuttui uuden kunnan kunnallisyksiköksi.
Kunnallisyksikön osat

Aetóksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Aetós | Aetós | 360 |
| Artíki | Artíki | 22 |
| Glykorrízi | Glykorrízi | 83 |
| Kamári | Kamári | 41 |
| Kefalóvrysi | Kefalóvrysi | 88 |
| Kefalóvrysi | Tsertsaíika | 9 |
| Kopanáki | Agiánnis | 5 |
| Kopanáki | Ágios Dimítrios | 31 |
| Kopanáki | Kopanáki | 931 |
| Kopanáki | Rizochóri | 60 |
| Kopanáki | Troupakéika | 15 |
| Kryonéri | Kryonéri | 39 |
| Monastíri | Monastíri | 25 |
| Néa Agriliá | Néa Agriliá | 59 |
| Polythéa | Polythéa | 117 |
| Sitochóri | Sitochóri | 30 |
Yhteensä: 1 915
Aextoxicaceae

| Aextoxicaceae |
| --- | --- |
 Aextoxicon punctatum -lajin hedekukkia.
Tieteellinen luokittelu
Domeeni::  Aitotumaiset (Eucarya)
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Magnoliophytina
Osaluokka::  Eudicotyledoneae
Lahko::  Berberidopsidales
Heimo::  Aextoxicaceae  Engl. & Gilg, nom. cons.
Katso myös
   Aextoxicaceae Wikispeciesissä   Aextoxicaceae Commonsissa 
Infobox OKNimi-testi OK: 
Aextoxicaceae on kasviheimo koppisiemenislahkossa Berberidopsidales. Heimossa on vain yksi puulaji Aextoxicon punctatum, joka kasvaa Keski-Chilessä.
Tuntomerkit

Aextoxicon punctatum-puu on kaksikotinen ja ainavihanta. Lehtiasento on vastakkainen. Lehdet ovat ehyitä ja korvakkeettomia, ja niitä peittävät kilpimäiset pienen pienet suomut. Lehtiruotien kärjessä on lähes pulvinuksen kaltainen paksunnos. Kasvi on kaksikotinen, hede- ja emikukat sijaitsevat eri yksilöissä. Kukinto on terttumainen ja riippuva tai harvoin kukat ovat kolmen ryhmissä esilehden tukemina. Kukkanuput ovat tukilehtien peitossa, ja kun tukilehdet karisevat, irtoavat niiden mukana melkein suomumaiset verholehdetkin. Kukan lukusuhteet ovat neljä, viisi tai kuusi, tavallisimmin viisi. Sekä verho- että terälehdet kiinnittyvät pohjukseen kierteisesti. Terälehdet ovat leveälti kynnellisiä. Kukassa on munuaisenmuotoinen mesiäinen. Hedekukissa heteet sijaitsevat kohdakkain verholehtien kanssa, ja palhot ovat suhteellisen tukevia. Hedekukassa on myös emiön surkastuma. Emikukassa on joutoheteitä ja yksi emilehti, jonka vartalo on käyristynyt ja kärjestään kaksiliuskainen. Emissä on kaksi riippuvaa siemenaihetta. Hedelmä on kuiva ja yksisiemeninen luumarja, siemenessä on lisäke (karunkula), kirjava siemenvaippa ja tanniinipitoinen siemenkuori. Alkio on pitkä ja käyristynyt sekä sijaitseen siemenessä enemmän tai vähemmän poikittain. Sirkkalehdet ovat herttamaisia tai pyöreähköjä. Kromosomiluku n = 16.
Luokittelu

Ennen asemansa selkiintymistä Berberidopsidales-lahkon toisena heimona, Aextoxicon heittelehti systemaattisesta yhteydestä toiseen. Cronquist (1981) sijoitti sen hyvin epäyhtenäiseen lahkoonsa Celastrales, Takhtajan (1997) taas lahkoon Euphorbiales. Suku on yhdistetty joskus myös Saxifragales-lahkoon.
Aetosauria

| Aetosauria |
| --- | --- |
 Desmatosuchus
 Triaskausi Myöhäistriaskausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Alaluokka::  Diapsidit Diapsida
Osaluokka::  Archosauromorpha
Kladi::  Arkosaurit Archosauria
Kladi::  Pseudosuchia
Lahko::  †Aetosauria  Lydekker 1889
Katso myös
   Aetosauria Wikispeciesissä   Aetosauria Commonsissa 
Infobox OKNimi-testi OK: 
Aetosauria on myöhäistriaskaudella elänyt krokotiilieläinten sukuisten arkosaurien (Pseudosuchia) lahko. Aetosauria lahkon edustajat olivat nelijalkaisia panssaroituja kasvinsyöjiä tai kaikkiruokaisia eläimiä. Nimitys "Aetosauria" tarkoittaa "kotkaliskoa", ja se tulee niiden hieman lintumaisesta kallosta. Tämän lisäksi lahkon edustajilla oli sian kärsää muistuttava kuono, minkä vuoksi ne tunnetaan myös nimellä kärsäkrokotiilit
Aetosaurien haarniska koostui selkäpuolella neljässä rivissä olevista neliskulmaisista luulevyistä, jotka ulottuivat juuri kallon takaosasta eläimen hännän päähän saakka. Joillain lahkon edustajilla oli panssarointia myös vatsapuolella tai piikkejä sivuilla ja hartianseuduilla.
Aetosauriten koko vaihteli yhden ja kuuden metrin välillä ja paino alle kymmenestä yli 500 kilogrammaan. Niiden fossiileja on löydetty lähes kaikilta nykyisiltä mantereilta; eniten lajeja on kuitenkin löydetty Pohjois-Amerikasta.
Luokittelu

Lahko: Aetosauria
Suku: Aetosauroides
Heimo: Stagonolepididae
Alaheimo: Aetosaurinae
Suku: Aetosaurus
Suku: Coahomasuchus
Suku: Neoaetosauroides
Suku: Calyptosuchus
Suku: Stagonolepis
Suku: Aetobarbakinoides
Alaheimo: Typothoracisinae
Suku: Typothorax
Suku: Redondasuchus
Kladi: Paratypothoracisini
Suku: Heliocanthus
Suku: Paratypothorax
Suku: Tecovasuchus
Alaheimo: Desmatosuchinae
Suku: Acaenasuchus
Suku: Desmatosuchus
Suku: Longosuchus
Suku: Lucasuchus
Suku: Sierritasuchus
Abraham islaminuskossa

Abraham uhraamassa Ismaelia. Persialainen miniatyyri 1400-luvulta timuridien valtakunnasta. Kuvassa on myös pässi, joka uhrina korvasi Ismaelin sekä enkeli, joka estää Abrahamin aikeet.
Abraham ja kolme enkeliä vasemmalla. Oikealla Saara ja Hagar. Persialainen miniatyyri vuodelta 1314.
Abraham (arab. ابراهيم‎, Ibrāhīm), alun perin Abram (hepr. ‏אַבְרָם‎, Avram, ab-rawm’ "korkea isä"), on islaminuskossa tärkeä profeetta. Myös juutalaiset ja kristityt kunnioittavat Abrahamia omana esikuvanaan. Muhammedin elämäkerrassa on useita yhtymäkohtia Abrahamin vaiheisiin, mikä osoittaa, että Abraham on yksi Muhammedin elämäkerran esikuvista. Joidenkin näkemysten mukaan Abraham oli islamin varhaisvaiheissa 400-luvulla erityisen tärkeä profeetta, mitä osoittaa se, että Lähi-idässä oli beduiiniheimoja, jotka olivat yksijumalaisia "ismaeliitteja" Abrahamin pojan Ismaelin mukaan.
Koraanissa, joka on pituudeltaan noin puolet Uudesta Testamentista, Abraham mainitaan 79 kertaa, ja Abraham onkin Mooseksen jälkeen kirjassa useimmin mainittu profeetta. Uudessa Testamentissa Abraham mainitaan 80 kertaa eli suhteessa harvemmin, mutta Vanhassa Testamentissa Abraham esiintyy 243:ssa jakeessa.  Hänestä kerrotaan etenkin  Ensimmäisen Mooseksen kirjan 11.–25. luvuissa ja ainakin mainitaan useimmissa Raamatun kirjoissa.